ରିୟା ଚକ୍ରବର୍ତ୍ତୀଙ୍କ ଚରିତ୍ରରେ ନଜର ଆସିବେ ଏହି ଲୋକପ୍ରିୟ ଅଭିନେତ୍ରୀ, ଜାଣନ୍ତୁ ଏହା ଜାଣି କ’ଣ କହିଲେ ତାଙ୍କ ବାପା
ସୁଶାନ୍ତ ସିଂ ରାଜପୁତ ମୃତ୍ୟୁ ମାମଲାରେ ନିର୍ମାଣ ହେବାକୁ ଥିବା ଚଳଚ୍ଚିତ୍ରରେ ଉତ୍ତରପ୍ରଦେଶର ଝାନ୍ସିରେ ରହୁଥିବା ଶ୍ରେୟା ଶୁକ୍ଲା ନାୟିକା ଭୂମିକାରେ ନଜର ଆସିବେ। ଚଳଚ୍ଚିତ୍ରରେ ଶ୍ରେୟାଙ୍କୁ ରିୟା ଚକ୍ରବର୍ତ୍ତୀଙ୍କ ଚରିତ୍ରରେ ଦେଖିବାକୁ ମିଳିବ ।  
ତେବେ ଅଭିନେତା ସୁଶାନ୍ତ ସିଂ ରାଜପୁତଙ୍କ ମୃତ୍ୟୁ ରହସ୍ୟ ଏପର୍ଯ୍ୟନ୍ତ ଜଣାପଡିନାହିଁ। ଦେଶର ବଡ଼ ବଡ଼ ଏଜେନ୍ସିମାନେ ଏହାର ଅନୁସନ୍ଧାନ କରୁଛନ୍ତି। ଏଥି ସହିତ ସୁଶାନ୍ତଙ୍କ ମୃତ୍ୟୁ କାହାଣୀ ଉପରେ ଏକ ଫିଲ୍ମ ନିର୍ମାଣ ପାଇଁ ପ୍ରସ୍ତୁତି ଆରମ୍ଭ ହୋଇଛି। ସାରଳା ସାରାଗୋଇ ଏବଂ ରାହୁଲ ଶର୍ମାଙ୍କ ଦ୍ୱାରା ନିର୍ମିତ ନ୍ୟାୟ ଦ ଜଷ୍ଟିସ ଚଳଚ୍ଚିତ୍ରରେ ଶ୍ରେୟା ରିୟା ଚକ୍ରବର୍ତ୍ତୀ ଭୂମିକାରେ ଅଭିନୟ କରିବେ। ଶ୍ରେୟା ମିସ ଇଣ୍ଡିଆ ରନର୍ ଅପ ଏବଂ ମିସ୍ ଉତ୍ତରପ୍ରଦେଶ ଟାଇଟଲ ଜିତିଛନ୍ତି। ନିକଟରେ ତାଙ୍କୁ ଭାରତ ଗୌରବ ସମ୍ମାନରେ ମଧ୍ୟ ପୁରସ୍କୃତ କରାଯାଇଥିଲା।  
ଖାତି ବାବା ବାସିନ୍ଦା ରେଳ ଇଞ୍ଜିନିୟର ନବୀନ ଶୁକ୍ଲାଙ୍କ ଝିଅ ଶ୍ରେୟା ମୁମ୍ବାଇର ଜଣେ ପ୍ରତିଷ୍ଠିତ ମଡେଲ ଏବଂ ଅଭିନେତ୍ରୀ। ସେ ମହିଳା ଅଫ ଦି ଇୟର ପୁରସ୍କାର, ଭାରତ ଗୌରବ ପୁରସ୍କାର, ମେଁ ହୁଁ ବେଟି ସମ୍ମାନ, ବୁନ୍ଦେଲଖଣ୍ଡ ଗୌରବ ସମ୍ମାନ ପାଇଛନ୍ତି। ନବୀନ ଶୁକ୍ଲା କହିଛନ୍ତି ଯେ, ଝିଇ ଏହି ଚଳଚ୍ଚିତ୍ରରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିବାରୁ ଝାନ୍ସି ପାଇଁ ଗର୍ବ ବଢ଼ାଇଛି।